
[bookmark: _Toc242359057]KOOSTAMISEL ARVESTAMISELE KUULUVAD PLANEERINGUD, ÕIGUSAKTID JA MUUD ALUSMATERJALID

· [bookmark: _Hlk124517798]Planeerimisseadus;
· Ehitusseadustik;
· Rae valla üldplaneering (Rae Vallavolikogu 21.05.2013 otsus nr 462);
· Rae valla heakorraeeskiri (Rae Vallavolikogu 17.11.2020 määrus nr 60, muudetud 15.06.2021 määrusega nr 73 ja 20.09.2022 määrusega nr 10);
· Rae valla jäätmehoolduseeskiri (Rae Vallavolikogu 15.06.2021 määrus nr 73, muudetud 19.12.2023 määrusega nr 40 ja 16.09.2025 määrusega nr 68);
· Rae Vallavolikogu 21.09.2021 määrus nr 78 „Rae valla jäätmekava aastateks 2021 – 2026 vastuvõtmine”;
· Rae valla ühisveevärgi ja -kanalisatsiooni ning sademevee ärajuhtimise arendamise kava aastateks 2024 – 2035;
· Rae valla rajatiste väljaehitamise ja väljaehitamisega seotud kulude kandmise kokkuleppimise kord (Rae Vallavalitsuse 25.10.2022 määrus nr 23);
· Rae Vallavalitsuse 15.02.2011 määrus nr 13 „Digitaalselt teostatavate geodeetiliste alusplaanide, projektide, teostusjooniste ja detailplaneeringute esitamise kord”;
· Rae Vallavalitsuse 15.02.2011 määrus nr 14 „Detailplaneeringute koostamise ning vormistamise juhend”;
· Rae valla arengukava 2024 – 2030;
· Rae valla arengukava muutmine ja vastuvõtmine (Rae Vallavolikogu 19.11.2024 määrus nr 51);
· riigihalduse ministri 17.10.2019 määrus nr 50 „Planeeringu vormistamisele ja ülesehitusele esitatavad nõuded”;
· Haljastusnõuded projekteerimisel ja ehitamisel Rae vallas (Rae Vallavolikogu 18.10.2022 määrus nr 11);
· Haljastuse hindamise metoodika ning avaliku ala haljastuse nõuded (Rae Vallavalitsuse 30.08.2022 määrus nr 18);
· Välisõhus leviva müra piiramise eesmärgil planeeringu koostamise kohta esitatavad nõuded (keskkonnaministri 03.10.2016 määrus nr 32);
· Eesti standard EVS 843:2016 „Linnatänavad”;
· siseministri 30.03.2017 määrus nr 17 „Ehitisele esitatavad tuleohutusnõuded”;
· siseministri 18.02.2021 määrus nr 10 „Veevõtukoha rajamise, katsetamise, kasutamise, korras- hoiu, tähistamise ja teabevahetuse nõuded, tingimused ning kord”;
· katastriüksuse plaan;
· muud õigusaktid ja projekteerimisnormid.


[bookmark: _Toc242359058]PLANEERINGUALA LÄHIÜMBRUSE EHITUSLIKE JA FUNKTSIONAALSETE SEOSTE NING KESKKONNATINGIMUSTE ANALÜÜS NING PLANEERINGU EESMÄRK

[bookmark: _Toc129770544][bookmark: _Toc129852846][bookmark: _Toc129852920][bookmark: _Toc129770545][bookmark: _Toc129852847][bookmark: _Toc129852921][bookmark: _Toc242359059]Planeeringu eesmärk
Detailplaneeringu koostamise eesmärk on Rae valla üldplaneeringus määratud tootmis- ja ärimaa juhtotstarbe elluviimine, olemasoleva tootmis- ja ettevõtlusala korrastamine ning alale tervikliku krundi-, hoonestus-, liiklus-, tehnovõrkude ja haljastuslahenduse määramine.
Detailplaneeringuga kavandatakse Saare tee 31, 31a, 33, 35, 37 ja 39 kinnistute ning lähiala ümberkruntimine selliselt, et moodustuvad ärimaa, tootmis- ja ärimaa, tootmismaa ning transpordimaa sihtotstarbega krundid. Planeeringuga määratakse kruntide ehitusõigus, hoonestusalad, juurdepääsud, liiklus- ja parkimiskorraldus, tehnovõrkude põhimõtteline lahendus, haljastuse ja heakorra põhimõtted ning keskkonnatingimused.
Planeeringulahenduse koostamisel lähtutakse Rae valla üldplaneeringust, piirkonna olemasolevast ja kavandatavast ruumilisest struktuurist, kontaktvööndis paiknevatest äri-, tootmis- ja elamualadest ning vajadusest tagada tootmis- ja ärimaa juhtotstarbega ala tasakaalustatud areng. Planeeringuga soovitakse kujundada toimiv ja ruumiliselt korrastatud ettevõtlusala, mis arvestab olemasoleva tootmisfunktsiooni, naaberalade kasutuse, liiklusohutuse, haljastuse, sademevee ärajuhtimise ning elamualadega külgnemise tingimustega.
Planeeringuala suurus on ligikaudu 6,31 ha.

[bookmark: _Toc242359060]Planeeritava maa-ala kontaktvööndi funktsionaalsed seosed
[bookmark: _Hlk129857173]Planeeritav maa-ala asub Rae vallas Vaida aleviku ja Suuresta küla piiril, põhimaantee 2 Tallinna–Tartu–Võru–Luhamaa maantee vahetus läheduses. Planeeringuala jääb Jüri alevikust ligikaudu 8 km ja Tallinna linnapiirist umbes 16 km kaugusele.
Planeeringuala piirneb kõrvalmaanteega 11202 Vaida-Urge tee ning kohalike teedega, sealhulgas Golfi tee ja Vaida teega. Teedevõrk ühendab planeeringuala Rae valla teiste asustusüksuste, Tallinna linna ja naabervaldadega. Piirkonnas on välja kujunenud teedevõrk ning planeeringuala läheduses paikneb tehniline taristu.
Planeeringuala on valdavalt hoonestamata ning olnud seni kasutuses põllumajandus- ja osaliselt tootmismaana. Planeeringuala vahetus kontaktvööndis paiknevad nii äri- ja tootmismaa kui ka maatulundus- ja elamumaa sihtotstarbega kinnistud. Lõuna- ja läänepoolsetel aladel paikneb äri- ja tootmismaa sihtotstarbega kinnistuid; idasuunas asub päikesepark.
Planeeringuala põhja- ja idasuunas paiknevad peamiselt maatulundusmaa ning vähesel määral elamumaa sihtotstarbega kinnistud. Seal esineb üksikuid elamuid ja väiksemaid talukohti. Hoonestus on hajus ning valdavalt 1 – 2-korruseline. Läänesuunas paikneb „Saarepuu, Saarevõsa, Saarepõllu ja Saaremaja kinnistute detailplaneeringu” ala, kus maa on kruntideks jaotatud, kuid teed ei ole veel välja ehitatud ning kinnistud on hoonestamata. Selle detailplaneeringu järgi on hoonete lubatud kõrgus kuni 14 m ja korruselisus kuni kolm korrust.
Piirkonna olemasolev äri- ja tootmishoonestus on valdavalt suuremahuline ning arhitektuurselt lihtne ja funktsionaalne.
Kõrghaljastuse osakaal on endisel põllumajandusmaastikul väike. Olemasolevates ja kavandatavates planeeringutes on ette nähtud haljastuse lisamine kruntide piiridele ja tänavaruumi. Haljastus aitab kujundada piirkonnas sidusamat ruumilist keskkonda ning luua visuaalse ülemineku eri maakasutusega alade vahel.
Ühistranspordiühendus on tagatud lähialal paiknevate bussiliinidega. Lähimad bussipeatused asuvad kõrvalmaantee 11155 Vaida tee ääres, ligikaudu 850 m kaugusel planeeringualast. Bussiliinid võimaldavad liikuda Tallinna linna, Kose suunas ning Rae valla teistesse asustusüksustesse.
Planeeringuala paiknemine olemasoleva teedevõrgu ja tehnilise taristu läheduses seob selle ümbritseva asustus- ja ettevõtlusstruktuuriga. Kontaktvööndis leidub nii äri- ja tootmisalasid kui ka hajusa elamumaa ja maatulundusmaa kasutusega alasid, millega tuleb planeeringulahenduse elluviimisel arvestada.
Piirkonna eelisteks on:
· Tallinna linna lähedus;
· strateegiliselt hea asukoht riigimaantee ääres, mis tagab ettevõtetele väljapaistva asukoha ning lihtsa juurdepääsu olulisematele transpordikanalitele – maanteed, sadamad, raudtee;
· juba väljakujunenud polüfunktsionaalne äri-, tootmis- ja laohoonete piirkond soosib siia samalaadse hoonestuse planeerimist, mis ühtlasi tekitab linnaehituslikust seisukohast alale ühtse arhitektuurse terviku ning hästi toimiva ja sidusa piirkonna;
· piirkonnas on osaliselt välja kujunenud infrastruktuur – rajatud on uued teedevõrgud ning planeeritavate hoonete varustamiseks ette nähtud tehnorajatised;
· suure ja järjest intensiivistuva liiklusega riigimaantee.
Planeeringuala kontaktvööndis paiknevate hoonete asukohad ja kruntide sihtotstarbed on kajastatud joonisel AS-02 Kontaktvööndi analüüs.

[bookmark: _Toc242359061]Planeeringulahenduse kaalutlused ja põhjendused
Planeeringulahenduse koostamisel on lähtutud Rae valla üldplaneeringust, mille kohaselt paikneb planeeringuala tootmis- ja ärimaa juhtotstarbega alal.
Planeeringulahenduse üks peamisi põhimõtteid on suunata elamute kontaktvööndisse väiksema häiringuga ärifunktsioonid ning paigutada suurema ruumivajaduse ja võimalike häiringutega tootmis- ja laotegevused planeeringuala põhjapoolsesse ossa. Sellest tulenevalt moodustatakse planeeringuala lõunaossa ja elamute kontaktvööndisse ärimaa sihtotstarbega krundid pos nr 1 – 4. Nendel kruntidel on lubatud kaubandus-, toitlustus- ja teenindushoone maa, kontori- ja büroohoone maa ning väikeettevõtluse hoone ja -tootmise hoone maa kasutus. Kruntide kasutamisel tuleb eelistada tegevusi, millega ei kaasne ümbruskonna elanikele olulisi häiringuid.
Pos nr 1 – 4 kruntidele ei ole kavandatud intensiivset tööstuslikku tootmist, suuremahulist ladustamist, logistikakeskuse laadset kasutust ega muid tegevusi, millega võib kaasneda oluline müra, lõhn, vibratsioon, tolm, valgushäiring või märkimisväärne liikluskoormuse kasv. Selline kasutuskorraldus aitab vähendada äri- ja tootmisfunktsioonide võimalikku mõju elamute kontaktvööndi elukeskkonnale.
Planeeringuala põhjaossa moodustatakse suuremad tootmis- ja ärimaa sihtotstarbega krundid pos nr 5 – 7. Nendel kruntidel on kavandatud 20% ulatuses ärimaa ja 80% ulatuses tootmismaa kasutus. Ärifunktsioon on ette nähtud eelkõige tootmist toetava kasutusena, näiteks tootmisega seotud büroo- ja teenindusruumidena. Suuremad krundid võimaldavad paigutada hooned ning lahendada neid teenindavad juurdepääsud, manööverdus- ja laadimisalad, parkimise, tehnovõrgud, sademevee käitluse ja haljastuse terviklikult kruntide piires.
Pos nr 5 puhul on suurema ja tervikliku krundi moodustamisel arvestatud olemasoleva maakasutuse ning säilitatava hoonega. Krundi lahendus võimaldab olemasolevat tootmisfunktsiooni korrastada ja tagada selle toimimiseks vajalikud juurdepääsud, hoonestusala ning teenindavad alad. Terviklik krundistruktuur aitab vältida olemasoleva tootmisala põhjendamatut killustamist ning võimaldab korraldada manööverdus-, laadimis-, parkimis- ja haljastusalad ühtse lahendusena.
Pos nr 6 ja 7 suurem pindala ning paiknemine planeeringuala sisemises ja põhjapoolses osas võimaldavad koondada suurema ruumivajadusega kasutused elamute kontaktvööndist eemale. Kruntide suurus annab võimaluse kavandada tootmisega seotud hooned ja neid teenindav taristu kruntide piires terviklikult. Suuremate kruntide moodustamine aitab samuti vähendada täiendavate juurdepääsude vajadust ning korraldada liiklus- ja tehnilise taristu lahendused otstarbekalt.
Planeeringulahenduses moodustatakse transpordimaa sihtotstarbega krundid pos nr 8 – 11. Krunt pos nr 8 on ette nähtud uue tupiktänava rajamiseks ning pos nr 9 Saare tee maa-ala laiendamiseks. Krundid pos nr 10 ja 11 moodustatakse projekteeritava jalgratta- ja jalgtee tarbeks Golfi tee ääres.
Kavandatud krundistruktuur võimaldab kujundada toimiva äri- ja tootmisala, kus maakasutuse iseloom ja hoonestuse paiknemine arvestavad nii tootmis- ja ärifunktsioonide vajadustega kui ka planeeringuala kontaktvööndi elukeskkonnaga.

[bookmark: _Toc242359062]Planeeritava maa-ala ruumilise arengu eesmärkide kirjeldus
Planeeritud ala arengu eesmärgid on järgmised:
· ruumilise terviklahenduse kavandamine;
· planeeringuala korrastamine ja planeeringuga planeeritud äri- ja tootmismaade ning transpordimaade kasutusse võtmine;
· keskkonnasõbraliku ruumi loomine, kus arvestatakse olemasoleva keskkonna esteetilist ja ökoloogilist väärtust.


[bookmark: _Toc242359063]VASTAVUS RAE VALLA ÜLDPLANEERINGULE

Detailplaneeringu koostamise eesmärk on kooskõlas Rae Vallavolikogu 21.05.2013 otsusega nr 462 kehtestatud Rae valla üldplaneeringuga. Üldplaneeringu kohaselt paikneb planeeringuala piirkonnas, mille maakasutuse juhtotstarbeks on määratud tootmis- ja ärimaa.
Detailplaneeringuga kavandatav maakasutus järgib üldplaneeringus määratud juhtotstarvet. Planeeringulahendusega nähakse ette ärimaa, tootmis- ja ärimaa, tootmismaa ning transpordimaa sihtotstarbega krundid. Kavandatav lahendus ei muuda ala üldist ruumilist funktsiooni ega üldplaneeringu põhilahendust, vaid täpsustab tootmis- ja ärimaa juhtotstarbe elluviimist detailplaneeringu täpsusastmes.

Joonis 1. Väljavõte Rae valla üldplaneeringu maakasutusplaanist.

[image: ]

Rae valla üldplaneeringus määratud ehitustingimused Vaida alevikus:
· planeeritavate kruntide max suurus on 1,5 ha ning suurim suurus elamute kontaktvööndis on 0,7 ha;
· elamute kontaktvööndis vaid ärimaa sihtotstarbelised krundid
· ehitisealune pind võib olla kuni 40% krundi pindalast;
· ühele krundile on lubatud kuni 2 hoonet, kõrgus peab proportsionaalselt langema kuni 9 meetrini elamute kontaktvööndis;
· katusekalde vahemik 0 – 20°;
· haljasalaks planeerida 20% krundi pinnast;
· näha ette krundi iga 600 m² kohta 1 puu, mille täiskasvamis kõrgus on 10 m.

Detailplaneeringus on üldplaneeringu tingimustega arvestatud. Elamute kontaktvööndisse jäävatele pos 1 – 4 kruntidele kavandatakse 100% ärimaa sihtotstarve ning hoonete suurimaks kõrguseks kuni 9 m. Nimetatud kruntide kasutus on kavandatud eelkõige kaubandus-, toitlustus- ja teenindus-, kontori- ja büroohoonete ning väikeettevõtluse hoonete ja -tootmise tarbeks. Pos 1 – 4 kruntidel tuleb vältida selliste tegevuste kavandamist, millega võib kaasneda oluline müra, lõhn, vibratsioon, tolm, valgushäiring või liikluskoormuse kasv ning mis võiksid negatiivselt mõjutada kontaktvööndis paiknevat elukeskkonda.
Planeeringuala põhjapoolsesse ossa kavandatakse pos 5 – 7 tootmis- ja ärimaa sihtotstarbega krundid. Nendel kruntidel moodustab ärimaa 20% ja tootmismaa 80% krundi sihtotstarbest. Pos 5 – 7 kruntide suurem pindala võimaldab paigutada tootmis- ja ärifunktsioonid planeeringuala selliselt, et nende toimimiseks vajalikud hooned, juurdepääsud, manööverdus- ja laadimisalad, parkimine, tehnovõrgud, sademevee lahendus ning haljastus on võimalik lahendada kruntide piires terviklikult.
Pos 5 krundil paiknev olemasolev PVC-hall on ette nähtud säilitada. Kuigi pos 5 paikneb elamute kontaktvööndis, on krundi moodustamisel lähtutud olemasoleva tootmisega seotud hoonestuse ja rajatiste paiknemisest ning vajadusest korrastada olemasolev maakasutus terviklikult. Krundi suuruse määramisel on arvestatud olemasoleva PVC-halli ehitisealuse pinnaga ning vajadusega tagada krundil üldplaneeringust lähtuv maksimaalne täisehitus kuni 40%. Selline krundisuurus võimaldab säilitada olemasoleva hoone ning tagada selle ümber vajalik ruum juurdepääsude, manööverdus- ja laadimisalade, parkimise, haljastuse ning muude krundi toimimiseks vajalike lahenduste kavandamiseks.
Kuigi pos 5 paikneb elamute kontaktvööndis, ei kavandata krundile uut intensiivset tootmis- ega logistikafunktsiooni, vaid korrastatakse olemasoleva tootmisfunktsiooniga seotud maakasutust. Krundi kasutamisel tuleb arvestada kontaktvööndis paiknevate elamutega ning vältida tegevusi, millega võib kaasneda oluline müra, lõhn, vibratsioon, tolm või muu häiring elamute suunas.
Detailplaneering vastab Rae valla üldplaneeringu põhilahendusele, kuna planeeringuga ei muudeta ala üldplaneeringuga määratud juhtotstarvet, kavandatav maakasutus on piirkonna tootmis- ja ärifunktsiooniga kooskõlas ning ruumilise lahenduse koostamisel on arvestatud olemasoleva maakasutuse, kontaktvööndi, liikluskorralduse ja elukeskkonna kvaliteediga.


[bookmark: _Toc242359064][bookmark: _Toc497647798]OLEMASOLEVA OLUKORRA ISELOOMUSTUS

[bookmark: _Toc242359065]Planeeringuala asukoht ja iseloomustus
Detailplaneering on koostatud 6,31 hektari suurusele alale. Planeeritav ala asub Rae vallas Vaida alevikus.
[bookmark: _Hlk129856824][bookmark: _Toc497647799]Planeeringuala täpne asukoht on esitatud joonisel AS-01 Asukohaskeem.

[bookmark: _Toc242359066]Planeeringuala maakasutus ja hoonestus
Tabel 1. Planeeringuala maakasutus.
	Aadress
	Pindala
	Katastritunnus
	Sihtotstarve

	Saareala (osaliselt)
	60684 m²
	65301:001:6968
	Maatulundusmaa 100%

	Saare tee 31
	21456 m²
	65303:003:0770
	Tootmismaa 100%

	Saare tee 31a
	168 m²
	65301:001:4025
	Tootmismaa 100%

	Saare tee 33
	656 m²
	65301:001:4349
	Tootmismaa 100%

	Saare tee 35
	37668 m²
	65303:003:0210
	Tootmismaa 100%

	Saare tee 37
	1587 m²
	65303:003:0297
	Tootmismaa 100%

	Saare tee 39
	1174 m²
	65303:003:0800
	Tootmismaa 100%

	Lähialana on kaasatud:
	
	
	

	Vaida tee L1
	17862 m²
	65301:001:3753
	Transpordimaa 100%

	6530160 Vaida tee
	1077 m²
	65303:003:0477
	Transpordimaa 100%

	Golfi tee L1
	1383 m²
	65303:003:0375
	Transpordimaa 100%

	Golfi tee L6
	12754 m²
	65303:003:0773
	Transpordimaa 100%



Ehitisregistri andmetel asuvad planeeringualal järgnevad hooned:
· 10 kV jaotusalajaama hoone;
· Saare laudakompleks;
· laohoone;
· pumbamaja;
· PVC hall;
· remonditöökoda;
· väravahoone;
· töökoda.

[bookmark: _Toc497647800][bookmark: _Toc242359067]Planeeringualaga külgnevad kinnistud ja nende iseloomustus
Tabel 2. Planeeringualaga külgnevad kinnistud ja nende iseloomustus.
	Aadress
	Pindala
	Katastritunnus
	Sihtotstarve

	11202 Vaida-Urge tee
	29722 m²
	65303:003:0245
	Transpordimaa 100%

	Golfi tee L6
	12754 m²
	65303:003:0773
	Transpordimaa 100%

	Golfi tee L1
	1383 m²
	65303:003:0375
	Transpordimaa 100%

	Vaida tee L1
	17862 m²
	65301:001:3753
	Transpordimaa 100%

	Uus-Kaasiku
	45150 m²
	65301:001:6599
	Maatulundusmaa 100%

	Saarepaiga
	81210 m²
	65301:001:6969
	Maatulundusmaa 100%

	Saareala (osaliselt)
	60684 m²
	65301:001:6968
	Maatulundusmaa 100%



[bookmark: _Toc242359068]Olemasolevad teed ja juurdepääsud
Planeeringuala piirneb mitme kohaliku ja kõrvalmaanteega – 11202 Vaida-Urge tee, Golfi tee ja Vaida teega. Need teed tagavad alale head ühendused Rae valla teiste asustusüksuste, Tallinna linna ning naabervaldadega. Liikluslikult paikneb ala soodsas asukohas, jäädes peamiste transpordikoridoride vahetusse lähedusse.

[bookmark: _Toc497647802][bookmark: _Toc242359069]Olemasolev tehnovarustus
Planeeringuala paikneb tsentraalsete tehnovõrkudega varustatud piirkonnas.
Planeeringualal paiknevad tehnovõrgud:
· veetorustik;
· reovee kanalisatsioonitorustik;
· sademevee kanalisatsioonitorustik;
· madalpinge maakaabel;
· sidekaabel.

Olemasolev tehnovarustus on esitatud joonisel AS-03 Tugiplaan ja AS-04 Põhijoonis.

[bookmark: _Toc497647803][bookmark: _Toc242359070]Olemasolev haljastus ja keskkond
Suur osa planeeringualast on haritav maa. Planeeringuala põhjaosas kasvab vähesel määral kõrghaljastust. Planeeringuala lõunapoolses osas Vaida aleviku ja Suuresta küla piiril paikneb kraav, mis suubub Männiku kraavi.

[bookmark: _Toc497647804][bookmark: _Toc242359071]Kehtivad piirangud
[bookmark: _Hlk121996785]Planeeritava maa-ala maakasutust kitsendavad kaitsevööndid:
· Harjumaa maavarade teemaplaneeringu uuringuruum;
· 11202 Vaida-Urge tee kaitsevöönd 30 m;
· Saare tee kaitsevöönd 10 m;
· Golfi tee kaitsevöönd 10 m;
· veehaarde sanitaarkaitseala;
· veetorustiku kaitsevöönd äärmise toru teljest 2 m;
· reovee kanalisatsiooni kaitsevöönd äärmise toru teljest 2 m;
· madalpinge maakaabli kaitsevöönd äärmise kaabli teljest 1 m.

Olemasolevad kitsendused on esitatud joonisel AS-03 Tugiplaan ja AS-04 Põhijoonis.



[bookmark: _Toc242359072]PLANEERINGU ETTEPANEK

[bookmark: _Toc497647806][bookmark: _Toc242359073]Krundijaotus ja hoonestusala
Detailplaneeringuga nähakse ette planeeringuala ümberkruntimine selliselt, et moodustuvad ärimaa, tootmis- ja ärimaa ning transpordimaa sihtotstarbega krundid. Krundijaotuse koostamisel on lähtutud üldplaneeringus määratud tootmis- ja ärimaa juhtotstarbest, olemasolevast hoonestusest ja maakasutusest, kinnistute paiknemisest, juurdepääsude ja tehnovõrkude lahendamise vajadusest ning kontaktvööndis paiknevate elamute ja teiste maaüksuste kasutusest. Väiksemad krundid kuni 7000 m2 ja ärimaa sihtotstarbega on kavandatud Saare tee äärde, kuni 15 000 m2 suurused äri- ja tootmismaa krundid on kavandatud planeeringuala põhjaküljele.
Planeeringulahendusega moodustatakse elamute kontaktvööndisse jäävas osas väiksemad ärimaa sihtotstarbega krundid pos 1 – 4. Nende kruntide kasutus tuleb suunata eelkõige büroo-, teenindus-, kaubandus- ja muu häiringuid mitte põhjustava ärifunktsiooni tarbeks. Pos 1 – 4 kruntidele ei ole sobiv kavandada tööstuslikku tootmist, intensiivset ladustamist, logistikakeskuse laadset kasutust ega muid tegevusi, millega võib kaasneda oluline müra, lõhn, vibratsioon, tolm, valgushäiring või liikluskoormuse kasv elamute kontaktvööndis.
Pos 5 moodustatakse tootmis- ja ärimaa sihtotstarbega krundina, olemasolev PVC-hall on ette nähtud säilitada. Tegemist on olemasoleva tootmisega seotud maa-alaga, mille toimimiseks on vajalik suurem ja terviklik krunt. Pos 5 krundi suurus tuleneb olemasolevate hoonete ja rajatiste paiknemisest, tootmisfunktsiooni teenindamiseks vajalikust ruumivajadusest ning vajadusest lahendada krundi piires juurdepääsud, manööverdus- ja laadimisalad, parkimine, tehnovõrgud, sademevee käitlus, haljastus ja heakord. Pos 5 krundi jagamine mitmeks väiksemaks iseseisvaks tootmis- või ärikrundiks ei oleks antud juhul otstarbekas, kuna see killustaks olemasoleva tootmisala kasutust ning raskendaks ala terviklikku toimimist. Ühtne krundistruktuur võimaldab paremini korraldada tootmise teenindamist, vähendada liigseid juurdepääse ja ristuvaid liikumissuundi ning tagada krundi piires vajalikud haljastus-, sademevee- ja puhveralad. Krundi pos 5 loogilisema kuju tagamiseks liidetakse sellega osa Saareala kinnistust. Lisaks asub pos nr 5 krundil olemasolev pumbamaja, mis kuulub säilitamisele.
Moodustatud krundid pos 6 ja pos 7 on tootmis- ja ärimaa sihtotstarbega.
Planeeritud kruntidele pos nr 5 ja 6 kavandatud omavahelised hoonestusalad on viidud kruntide piirideni, et võimaldada kruntide kasutuselevõttu ühtse tervikalana. Pos nr 5 ja 6 kruntidele on lubatud rajada krundipiiril omavahel ühendatud hooneid, mis moodustavad funktsionaalselt ühtse hoonekompleksi, tingimusel et krundipiiril on tagatud nõuetekohane tuletõkkelahendus. Hoonestusalad võimaldavad kavandada hooneid kas eraldiseisvatena või krundipiiril kokku ehitatuna, järgides seejuures tuleohutusnõudeid. 
Kruntidel pos nr 1 – 5 on määratud ehitusjooned, mida hooned peavad järgima.
Transpordimaa krundid moodustatakse vajalike juurdepääsude, tänavamaa ja liikluskorralduse tagamiseks. Transpordimaa kruntide kaudu tagatakse planeeringuala sidumine olemasoleva teedevõrguga ning juurdepääs kavandatavatele kruntidele.
Detailplaneeringuga määratakse moodustatavatele kruntidele hoonestusalad. Hoonestusala on ala, kuhu on lubatud püstitada ehitusloakohustuslikke hooneid ning rajada krundi sihtotstarbeliseks kasutamiseks vajalikke ehitisi vastavalt detailplaneeringu lahendusele. Hoonestusalad määratakse selliselt, et oleks tagatud tuleohutuskujad, juurdepääsud, tehnovõrkude paiknemine, haljastuse rajamine, sademevee käitlus ning naaberkinnistutega arvestamine.
Hoonestusalast väljapoole on lubatud rajada krundi kasutamiseks vajalikke tehnovõrke ja -rajatisi, parkimisalasid, juurdepääsuteid, kõnniteid, piirdeaedu, haljastust ning sademevee käitlemise rajatisi, kui need on kooskõlas detailplaneeringu põhimõtetega ja kehtivate nõuetega.
Transpordimaa kruntidele hoonestusala ei määrata.
Hoonestusala sidumine kinnistupiiridega on näidatud joonisel AS-04 Põhijoonis.

Tabel 3. Krundijaotus.
	Pos nr
	Suurus
(m²)
	Sihtotstarve (detailplaneeringu liikide kaupa)
	Sihtotstarve (katastriüksuse liikide kaupa)

	1
	6485
	kontori- ja büroohoone maa; väikeettevõtluse hoone ja -tootmise hoone maa; kaubandus-, toitlustus- ja teenindushoone maa; tootmishoone maa
	ärimaa 100%

	2
	6614
	kontori- ja büroohoone maa; väikeettevõtluse hoone ja -tootmise hoone maa; kaubandus-, toitlustus- ja teenindushoone maa; 
	ärimaa 100%

	3
	4766
	kontori- ja büroohoone maa; väikeettevõtluse hoone ja -tootmise hoone maa; kaubandus-, toitlustus- ja teenindushoone maa; 
	ärimaa 100%

	4
	5406
	kontori- ja büroohoone maa; väikeettevõtluse hoone ja -tootmise hoone maa; kaubandus-, toitlustus- ja teenindushoone maa; 
	ärimaa 100%

	5
	11 665
	kontori- ja büroohoone maa; väikeettevõtluse hoone ja -tootmise hoone maa; kaubandus-, toitlustus- ja teenindushoone maa; tootmishoone maa; laohoone maa; hulgikaubanduse maa; logistikakeskuse maa
	ärimaa 20% // tootmismaa 80%

	6
	15 000
	kontori- ja büroohoone maa; väikeettevõtluse hoone ja -tootmise hoone maa; kaubandus-, toitlustus- ja teenindushoone maa; tootmishoone maa; laohoone maa; hulgikaubanduse maa; logistikakeskuse maa
	ärimaa 20% // tootmismaa 80%

	7
	10 732
	kontori- ja büroohoone maa; väikeettevõtluse hoone ja -tootmise hoone maa; kaubandus-, toitlustus- ja teenindushoone maa; tootmishoone maa; laohoone maa; hulgikaubanduse maa; logistikakeskuse maa
	ärimaa 20% // tootmismaa 80%

	8
	1071
	tee ja tänava maa
	transpordimaa 100%

	9
	706
	tee ja tänava maa
	transpordimaa 100%

	10
	34
	tee ja tänava maa
	transpordimaa 100%

	11
	594
	tee ja tänava maa
	transpordimaa 100%


[bookmark: _Toc497647807]
[bookmark: _Toc242359074]Krundi ehitusõigus
Krundi ehitusõigusega määratakse planeerimisseaduse § 126 lg 4 kohaselt:
1. krundi kasutamise sihtotstarve või sihtotstarbed;
2. hoonete või olulise avaliku huviga rajatiste suurim lubatud arv või nende puudumine maa-alal;
3. hoonete või olulise avaliku huviga rajatiste suurim lubatud ehitisealune pind;
4. hoonete või olulise avaliku huviga rajatiste lubatud maksimaalne kõrgus;
5. asjakohasel juhul hoonete või olulise avaliku huviga rajatiste suurim lubatud sügavus.

Hoonete või olulise avaliku huviga rajatiste suurimat lubatud sügavust detailplaneeringuga ei määrata.
Planeeringuga määratud krundi ehitusõigused on toodud joonisel AS-04 Põhijoonis kruntide ehitusõiguse ja kruntide ehitusõiguse akendes.

Tabel 4. Krundi määratud ehitusõigus.
	Pos nr
	Krundi kasutamise sihtotstarve või sihtotstarbed // 
katastriüksuse sihtotstarve
	Ehitiste suurim lubatud arv või nende puudu- mine maa-alal
	Ehitise- alune pind
	Ehitiste lubatud max kõrgus
	Hoone suurim korruselisus maapealne / maa-alune 

	1
	ÄK/ÄB/ÄV 100% // Ä 100%
	2
	2590 m²
	9 m
	2k / -1

	2
	ÄK/ÄB/ÄV 100% // Ä 100%
	2
	2645 m²
	9 m
	2k / -1

	3
	ÄK/ÄB/ÄV 100% // Ä 100%
	2
	1905 m²
	9 m
	2k / -1

	4
	ÄK/ÄB/ÄV 100% // Ä 100%
	2
	2160 m²
	9 m
	2k / -1

	5
	ÄK/ÄB/ÄV 20%; TT/TL/TH/TK 80% // 
Ä 20%; T 80%
	2
	4665 m²
	12 m
	2k / -1

	6
	ÄK/ÄB/ÄV 20%; TT/TL/TH/TK 80% // 
Ä 20%; T 80%
	2
	6000 m²
	12 m
	3k / -1

	7
	ÄK/ÄB/ÄV 20%; TT/TL/TH/TK 80% // 
Ä 20%; T 80%
	2
	4290 m²
	12 m
	3k / -1

	8
	LT 100% // L 100%
	-
	-
	-
	-

	9
	LT 100% // L 100%
	-
	-
	-
	-

	10
	LT 100% // L 100%
	-
	-
	-
	-

	11
	LT 100% // L 100%
	-
	-
	-
	-


Lubatud suurim ehitisealune pind näitab kõikide ehitiste suurimat lubatud pinda, s.t selle alla lähevad on kõik ehitusloakohustuslikud ja ehitusloakohustuseta ehitised.

[bookmark: _Toc497647808][bookmark: _Toc242359075]Ehitiste arhitektuurinõuded
· hooned on lubatud rajada detailplaneeringu joonisel AS-04 Põhijoonis näidatud hoonestusalasse;
· katusekalle: 0 – 20°. Katuse projekteerimisel tuleb kinni pidada detailplaneeringus ette antud kõrgusmärgist;
· väline viimistlus: välisviimistluses võib kasutada betooni, klaasi, puitu, plekki ja fassaadiplaate. Fassaad peab olema liigendatud nii vormilt, materjalilt kui toonidelt. Vältida naturaalseid materjale imiteerivaid viimistlusmaterjale. Hoone esinduslik fassaad tuleb kujundada tänavate suunas. Nendel fassaadidel tuleb kasutada kvaliteetseid ja esinduslikke viimistlusmaterjale;
· kaarhallid on lubatud, kuid mitte põhitee ääres;
· katusematerjal: rullmaterjal või plekk;
· lubatud on päikesepaneelide paigaldamine. Päikesepaneelide valikul tuleb kasutada paneele, millel peamine klaasikiht on peegeldust vähendava pinnatöötlusega;
· hoone eskiisprojekt tuleb kooskõlastada valla arhitektiga.

[bookmark: _Toc242359076]Ehitusprojekti koostamiseks ja ehitamiseks esitatud nõuded
Planeeritavate hoonete ehitusprojektide koostamisel tuleb arvestada, et kõik tehnilised seadmed (sh soojuspumbad, kliimaseadmed, ventilatsiooniseadmed jm) peavad olema valitud ja paigutatud viisil, mis ei mõjuta negatiivselt hoonete arhitektuurset ilmet ega ümbruskonna visuaalset kvaliteeti.
Ehitusprojektiga tuleb ette näha hooviala terviklik lahendamine, mille käigus kavandada sissepääsude hajumisalad, tagades hoonete sissepääsude juures inimvoogude sujuva liikumise ja kogunemisvõimaluse. Jalakäijate juurdepääsud hoonesse tuleb siduda olemasolevate jalgratta- ja jalgteedega. Kaupade laadimisalad tuleb lahendada viisil, mis ei häiri jalakäijate liikumisteid, ning töötajate puhkealad kavandada liiklusest eraldatud ja kasutajatele mugavasse keskkonda. Lume lükkamise alad tuleb paigutada nii, et need ei takistaks juurdepääse ega ala funktsionaalset kasutust.
Hoonete projekteerimisel järgida ettevõtlus- ja infotehnoloogiaministri 11.12.2018 määruses nr 63 „Hoone energiatõhususe miinimumnõuded” toodud nõudeid.
Tagada piisav insolatsioon vastavalt kehtivale standardile EVS-EN 17037:2019+A1:2021 „Päevavalgus hoonetes”.
Hoonete planeerimisel lähtuda sotsiaalministri 01.10.2025 määrusest nr 54 „Vibratsiooni piirväärtused elamutes ja ühiskasutusega hoonetes ning vibratsiooni hindamise kord”.

[bookmark: _Toc497647809][bookmark: _Toc242359077]Piirded
Kruntidel pos nr 1 – 4 võib piirdeaia kõrgus olla kuni 1,8 m. Kruntidel pos nr 5 – 7 võib piirdeaia kõrgus olla kuni 2,0 m. Vajadusel võib piirded ette näha mitte kruntide piiridele, vaid ümbritseda kuritegevuse ennetamiseks ladustamise platsid või näidiste alad.
Väravad ei tohi avaneda tänava poole ning torustike kaitsevööndisse piirdeaedade rajamine on keelatud.
Piirete vajadus selgub ehitusprojekti koostamise staadiumis.

[bookmark: _Toc497647810][bookmark: _Hlk118303853][bookmark: _Toc242359078]Tänavate maa-alad, liiklus- ja parkimiskorraldus
Juurdepääs planeeringualale on kavandatud Saare teelt ja Golfi teelt. Planeeringuga nähakse ette neli transpordimaa sihtotstarbega krunti. Krunt pos nr 8 moodustatakse uue tupiktänava rajamiseks, krunt pos nr 9 Saare tee maa-ala laiendamiseks ning krundid pos nr 10 ja 11 Golfi tee äärde projekteeritud jalgratta- ja jalgtee rajamiseks vastavalt Infrada OÜ tööle nr G22-015.
Planeeritud tupiktänav tagab juurdepääsu kavandatud kruntidele pos nr 3, 4, 6 ja 7 ning tupiktänava juurdepääs toimub Saare teelt. Tupiktänava maa-alale on kavandatud asfaltkattega sõidutee ning asfaltkattega jalgratta- ja jalgtee. Tänavaruumi on kavandatud ka haljasalad ja tehnovõrkude koridorid. Tänava soovituslikuks laiuseks on kavandatud 16 m, millest sõidutee moodustab 7 m ning jalg- ja jalgrattatee 2,5 m. Teed on kavandatud ühepoolse põikkaldega, tagamaks sademevee nõuetekohase ärajuhtimise ning ohutu ja mugava kasutamise kõigile liiklejatele.
Planeeringuga on ette nähtud kruntidele põhimõttelised juurdepääsud, mille täpne asukoht, laius ja tehniline lahendus täpsustatakse ehitusprojekti koostamise käigus, lähtudes projekteerimisnormidest, liiklusohutusest ning tehnovõrkude paiknemisest. Vajadusel on lubatud juurdepääsude asukohti täpsustada tingimusel, et säilib liikluskorralduse toimivus ja ohutus.
Jalgratta- ja jalgteede lahendus on seotud olemasoleva ning varem kavandatud kergliiklusteede võrgustikuga, tagades planeeringuala sidususe ümbritseva liikumisruumiga ning võimaldades ohutut ligipääsu nii jalakäijatele kui jalgratturitele.
Parkimine lahendatakse täielikult krundisiseselt. Parkimiskohtade kavandamisel lähtutakse standardist EVS 843:2016 „Linnatänavad”, Rae valla kehtivatest parkimise põhimõtetest, hoonete kasutusotstarbest, hoone kontseptsioonist ning tegelikust parkimisvajadusest. Parkimisalad tuleb liigendada väiksemateks, kuni 30-kohalisteks üksusteks, kasutades haljasribasid, põõsashaljastust ning kõrghaljastust, et vähendada kõvakattega pindade visuaalset mõju, parandada mikrokliimat ning luua kvaliteetsem ja varjulisem keskkond.
Ehitusprojekti koostamisel tuleb kavandada elektriautode, elektritõukerataste ja elektrijalgrataste laadimistaristu. Tagada elektriautode laadimisvõimalus vähemalt 10% ulatuses kavandatavast parkimiskohtade arvust. Lisaks tuleb ette näha võimalused elektritõukerataste ja elektrijalgrataste laadimiseks ning parkimiseks hoonete sissepääsude ja peamiste liikumisteede läheduses.
Parkimislahendus põhijoonisel on põhimõtteline ning parkimiskohtade täpne arv, paiknemine ja liikluskorraldus määratakse ehitusprojekti koostamise staadiumis vastavalt projekti koostamise ajal kehtivale standardile, Rae valla nõuetele ning kavandatava hoonestuse tegelikule kasutuskoormusele. Lisaks tuleb parkimisalade projekteerimisel tagada vajalik manööverdusruum, juurdepääs päästetehnikale ning sademevee säästlik käitlemine.

Tabel 5. Parkimiskohtade kontrollarvutus.
	Pos nr
	Ehitise liik
	Ehitise asukoht
	Normatiivne parkimiskohtade arv
	Planeeritud parkimiskohtade arv

	
	
	Korruselamute ala
	
	

	1
	Asutused
Tööstusettevõte ja ladu
	1 /  60
1 / 150
	2590 /  60 = 43
2590 / 150 = 17
	60

	2
	Asutused
Tööstusettevõte ja ladu
	1 /  60
1 / 150
	2645 /  60 = 44
2645 / 150 = 18
	62

	3
	Asutused
Tööstusettevõte ja ladu
	1 /  60
1 / 150
	1905 /  60 = 32
1905 / 150 = 13
	45

	4
	Asutused
Tööstusettevõte ja ladu
	1 /  60
1 / 150
	2160 /  60 = 36
2160 / 150 = 14
	53

	5
	Asutused
Tööstusettevõte ja ladu
	1 /  60
1 / 150
	1860 /  60 = 31
7470 / 150 = 50
	81

	6
	Asutused
Tööstusettevõte ja ladu
	1 /  60
1 / 150
	3600 /  60 = 60
14400 / 150 = 96
	156

	7
	Asutused
Tööstusettevõte ja ladu
	1 /  60
1 / 150
	 2570 /  60 = 43
10300 / 150 = 69
	112

	Planeeritaval maa-alal kokku
	569
	569



Jalgrataste täpne parkimiskohtade paiknemine ning kogus määratakse hoone ehitusprojekti staadiumis vastavalt projekti koostamise hetkel kehtivale standardile või Rae valla parkimise alusdokumendile. Rattaparklad peavad olema rattakasutaja loomuliku liikumistee lähedal, nähtavad, hea juurdepääsuga ning nende kaugus lõppsihtkohast peab olema vastavuses parkimise eesmärgi ja kestusega. Jalgratta parkimiskohtade arv ja asukoht lahendatakse hoone ehitusprojektis.
Liikluskorralduse ja parkimise põhimõtteline lahendus on toodud joonisel AS-04 Põhijoonis.

Tee kaitsevöönd
Tee kaitsevööndi maa omanik on kohustatud tee kaitsevööndis hoidma korras teemaaga külgneva kaitsevööndi maa-ala ja sellel paikneva rajatise ning kõrvaldama või lubama kõrvaldada nähtavust piirava istandiku, puu, põõsa või muu liiklusele ohtliku rajatise. Ta peab võimaldama paigaldada teega külgnevale kaitsevööndi kinnistule talihooldeks ajutisi lumetõkkeid, rajada lumevalle ja kraave tuisklume tõkestamiseks ning paisata lund väljapoole teemaad, kui nimetatud tegevus ei takista juurdepääsu tema elukohale ja varale.

[bookmark: _Toc497647811][bookmark: _Toc242359079]Haljastuse ja heakorra põhimõtted
Krundi haljastuse (murupind) minimaalne osakaal on 20%. Krundi iga 600 m2 kohta tuleb ette näha 1 puu, mille täiskasvamise kõrgus on vähemalt 10 m. Kõrghaljastuse istiku minimaalne kõrgus istutamise hetkel peab olema lehtpuul 1,5 meetrit ning okaspuul 1,0 meetrit.

Tabel 6. Planeeritud (minimaalne) puude arv krundil.
	Krundi pos nr
	Minimaalne puude arv krundil

	1
	11

	2
	11

	3
	8

	4
	9

	5
	20

	6
	25

	7
	18



Kruntidel pos nr 1 – 4 min 40% haljasalast peab olema kaetud kõrghaljastusega.
Golfi ja Saare tee äärde on kavandatud kohustuslikud kõrghaljastusega alad, et kujundada teede äärde puudeallee. Kruntidele pos nr 1 ja 2 on ette nähtud laiem kohustuslik kõrghaljastusega ala, mille eesmärk on leevendada maanteelt tulenevat mõju.
Transpordimaal muru rajamiseks vajaliku haljasriba laius peab olema vähemalt 1,2 m. Kasutada tuleb konkreetsele asukohale sobivaid, soovitatavalt kodumaiseid muruseemne segusid.
Haljastusprojekti koostamisel lähtuda Rae Vallavalitsuse 30.08.2022 määrusest nr 18 „Haljastuse hindamise metoodika ning avaliku ala haljastuse nõuded” ja puude likvideerimisel lähtuda Rae Vallavalitsuse 22.02.2011 määrusest nr 17 „Puu raieloa andmise kord Rae vallas”.
Hoonete ja tehnovõrkude projekteerimisel tagada istutatavate puude ning ehitiste vahelised kujad vastavalt Eesti standard EVS 843:2016 nõuetele.
Hoonete ja teede planeerimisel/projekteerimisel ning ehitamisel tuleb arvestada puude juurestiku kaitsevööndiga. Ehitusaegne haljastuse kaitse peab vastama Rae Vallavolikogu 18.10.2022 määruse nr 11 „Haljastusnõuded projekteerimisel ja ehitamisel Rae vallas” nõuetele. Meetmed, mida saab rakendada puude kaitsmiseks ehitustegevuse ajal on järgmised (vajadusel võib neid täpsustada ja täiendada projekti koostamisel ja rakendamisel):
· kui kaevetööde vältimine puude juurestiku kaitsevööndis ei ole võimalik, tuleb läbi viia kaevetöö tegemine käsitsi või läbipuurimist kasutades või kasutades juurte suruõhuga puhtaks puhumist vahetult enne tehnovõrgu või ehituselemendi paigaldamist, et vältida puujuurte läbiraiumist ja kuivamist;
· puu ühel või mitmel küljel ei tohi kõiki juuri läbi raiuda, tekib puu ümber kukkumise oht. Üle 4 cm läbimõõduga juuri ei tohiks läbi raiuda, see muudab puu altiks haigustele. Vajadusel peab puujuurte läbilõikamine toimuma risti juurega;
· kui puude juured saavad siiski pinnasetöödel kahjustada, tuleb juurte hulga vähenemise kompenseerimiseks harvendada võrasid;
· puude juurekaelal tuleb säilitada pinnase endine kõrgus (nt kasutades tugimüüre, palissaade, peenrapiirdeid jne);
· pärast ehitustegevust on soovitav puude tervislikku seisundit jälgida vähemalt kahe aasta jooksul ning vajadusel läbi viia hoolduslõikus kuivanud okste eemaldamiseks. Puu hukkumisel on ehitajal või maaomanikul kohustus asendusistutuse rajamiseks.

[bookmark: _Toc242359080]Jäätmete prognoos ja käitlemine
[bookmark: _Hlk69298873]Jäätmete käitlemisel juhindutakse jäätmeseadusest ja Rae valla jäätmehoolduseeskirja nõuetest. Prügi kogumine toimub kinnistesse tühjendatavatesse konteineritesse. Prügikonteineri täpne asukoht määratakse konkreetse ehitusprojekti asendiplaanil. Jäätmete mahuteid tuleb tühjendada sagedusega, mis väldib mahutite ületäitumise, haisu tekke ja ümbruskonna reostuse. Jäätmete kogumist viia läbi sorteeritult, et võimaldada jäätmete taaskasutamist. Prügi äravedu peab toimuma vastavat kvalifikatsiooni omava ettevõtte poolt, kellega kinnistu omanik sõlmib vastava lepingu. Ohtlikke jäätmeid võib üle anda vastavale ettevõttele, kellel on olemas jäätmeluba ohtlike jäätmete taaskasutamiseks ja kõrvaldamiseks.
Jäätmemahutid peavad paiknema naaberkinnistust vähemalt 3 m kaugusel, kui naaberkinnistute omanikud ei lepi kokku teisiti.
Prügikonteinerile tagada võimalikult lihtne liikluskorralduslik ligipääs, järgides Rae valla jäätmehoolduseeskirja ning jäätmevedaja kehtestatud nõudeid konteineri ja selle asukoha suhtes.

[bookmark: _Toc497647813][bookmark: _Toc242359081]Tuleohutusnõuded
Planeeringu tuleohutuse osa koostamisel on aluseks siseministri 30.03.2017 määrus nr 17 „Ehitisele esitatavad tuleohutusnõuded”. Välise tuletõrjevesivarustuse projekteerimisel tuleb lähtuda siseministri 18.02.2021 määruse nr 10 „Veevõtukoha rajamise, katsetamise, kasutamise, korrashoiu, tähistamise ja teabevahetuse nõuded, tingimused ning kord” nõuetest.
Tulekustutusvee lahendus vastavalt standardile EVS 812-6:2012/AC:2016 „Ehitiste tuleohutus. Osa 6: Tuletõrje veevarustus”.
Hoone(te) korruste arvust, kõrgusest, pindalast ja kasutajate arvust ning kasutusviisist tulenevalt määrata täpne tuleohutusklass ehitusprojekti koostamisel. Hoonete projekteerimisel tuleb lähtuvalt hoonete tuleohutusklassist tagada hoonete jagamine tuletõkkesektsioonideks vastavuses kehtivatele õigusaktidele ja kasutatavatele standarditele ning tagada hoone varustatus tuleohutuspaigaldistega.
Tuleohutusest tulenevalt on naaberkruntidel paiknevate hoonete vaheline minimaalne vahekaugus ette nähtud 8 m.
Joonisel AS-04 Põhijoonis on näidatud lubatud hoonestusala.
Päästemeeskonnale on tagatud päästetööde tegemiseks piisav juurdepääs tulekahju kustutamiseks ettenähtud päästevahenditega.

Nõuded ehitusprojektile:
Iga hoonestatava krundi asendiplaani koostamisel parkimise kavandamisel arvestada    EVS 812-7:2018 p 11.2.3.10 nõudeid tagades parkimisala 4 meetri kaugusel ehitisest või rakendada täiendavaid meetmeid ehitise fassaadil tule leviku tõkestuseks.

[bookmark: _Toc242359082]Tehnovõrkude lahendus
Tehnovõrkudelahendus koostatakse planeerimise järgmises etapis, arvestades olemasolevat olukorda, planeerimislahendust ja sellest tulenevaid vajadusi ning tehnovõrkude valdajate või vastavat teenust osutavate ettevõtete poolt väljastatud tehniliste tingimustega.

[bookmark: _Toc242359083]Vertikaalplaneerimine ja sademevee ärajuhtimine
Veeseaduse kohaselt tuleb sademevee käitlemisel eelistada lahendusi, mis võimaldavad sademeveest vabaneda selle tekkekohas, vältides sademevee reostumist. Sademeveest vabanemiseks sademevee suublasse juhtimisel kasutada looduslähedasi lahendusi (nt rohealasid, viibetiike, vihmaaedasid, imbkraave jm), mis võimaldavad sademeveest vabaneda eelkõige maastikukujundamise kaudu, vältides sademevee reostumist.
Planeeringuala põhjavee kaitseks kasutada järgmisi meetmeid – mitte immutada reovett või juhtida saasteaineid haljasaladele.
Vertikaalplaneerimine lahendatakse hoone ehitusprojekti staadiumis ja lahendusega tuleb tagada, et sademevesi ei valguks kõrval maaüksustele. Hoonete suhtelise kõrguse ±0.00 määramisel lähtuda juurdesõidutee projekteerimisel valitud kõrgusmärkidest.
Tee projekteerimisel arvestada maapinna looduslike kalletega. Teekatte pind rajada kõrgemale ümbritsevast maapinnast.

[bookmark: _Toc242359084]Meetmed kuritegevuse ennetamiseks
Planeeritaval maa-alal arvestada vajalike meetmetega kuritegevuse ennetamiseks juhindudes dokumendist EVS 809-1:2002 „Kuritegevuse ennetamine. Linnaplaneerimine ja arhitektuur. Osa 1: Linnaplaneerimine”. Planeeritaval alal on planeerimise ja strateegiate rakendamine võimalik teatud piires, rakendatavad võimalused on järgmised:
· nähtavus,
· juurdepääsuvõimalus,
· territoriaalsus,
· vastupidavus,
· valgustatus.

Käesolev planeering soovitab:
· kinnistu valgustada ja heakorrastada,
· tagada hea nähtavus,
· kasutada vastupidavaid materjale.

Ehitusprojekti staadiumis lahendatakse välise valgustuse ja piirdeaedade paiknemine.


[bookmark: _Toc242359085]KESKKONNATINGIMUSED JA VÕIMALIKU KESKKONNAMÕJU HINDAMINE

[bookmark: _Toc242359086]Eessõna
Detailplaneeringuga ei kavandata tegevust, mis kuuluks keskkonnamõjude hindamise ja keskkonnajuhtimissüsteemi seaduse paragrahv 6 lõikes 1 nimetatud olulise keskkonnamõjuga tegevuste loetellu, mille puhul keskkonnamõju strateegilise hindamine läbiviimine on kohustuslik.
Kavandatav tegevus ei kujuta oma iseloomult eeldatavalt ohtu. Planeeritava tegevusega ei kaasne eeldatavalt olulisi kahjulikke tagajärgi ja ei avalda olulist mõju ning ei põhjusta keskkonnas pöördumatuid muudatusi.
Lähtetingimused:
· planeeringuala on ehitisregistri andmetel hoonestatud;
· väärtuslik kõrghaljastus planeeritaval alal puudub;
· planeeringuala ei kuulu Harju maakonna teemaplaneeringu „Asustust ja maakasutust suunavad keskkonnatingimused” järgi rohevõrgustiku ega ka üldplaneeringu järgse rohevõrgustiku piirkonda. Seega rohevõrgustikule planeeritav tegevus negatiivset mõju ei avalda;
· vastavalt Eesti looduse infosüsteemile ning Maa- ja Ruumiameti looduskaitse ja Natura 2000 kaardirakendusele ei asu detailplaneeringu vahetus läheduses ega ka konkreetsel planeeringualal kaitstavaid loodusobjekte ega Natura 2000 võrgustikualasid, seega mõju kaitstavatele loodusobjektidele ja Natura 2000 alale puudub;
· vastavalt Maa- ja Ruumiameti kultuurimälestiste kaardirakendusele ei asu planeeringualal kinnismälestise kaitsevööndit;
· vastavalt Maa- ja Ruumiameti geoloogia kaardirakenduse andmetele on piirkond kaitsmata ja nõrgalt kaitstud põhjaveega ala.

Arvestades eelnimetatud asjaolusid käsitletakse detailsemalt antud peatükis järgnevaid alateemasid, mis on vajalikud planeerimisele järgnevatele kavandatud tegevustele:
· kavandatava tegevusega kaasnev oht inimese tervisele ja keskkonnale ning avariiolukordade esinemise võimalikkus;
· müra ja vibratsioon;
· põhjavesi ja pinnavesi;
· radoon;
· soojussaared;
· võimalik keskkonnamõju hindamine.

[bookmark: _Toc242359087]Kavandatava tegevusega kaasnev oht inimese tervisele ja keskkonnale ning avariiolukordade esinemise võimalikkus
Oht inimeste tervisele ja keskkonnale ning õnnetuste esinemise võimalikkus on kavandatava tegevuse puhul minimaalne ning võib avalduda hoonete rajamise ehitusprotsessis.
Põhja- ja pinnavee reostust võib põhjustada mõni suurem avarii (kanalisatsioonitoru purunemine, kütuseleke vmt). Õnnetuste vältimiseks tuleb kinni pidada ehitusprojektis ning tööohutust määravates dokumentides esitatud nõuetest. Ehitusprotsessis tuleb kasutada vaid kvaliteetseid ehitusmaterjale ning ehitusmasinaid tuleb hooldada, et vältida võimalikku keskkonnareostust nt lekete näol. Töötajad peavad olema spetsiaalse hariduse ja teadmistega. Mõju on kõige suurem ehitamise ajal, pärast ehitust täiendavat negatiivset mõju keskkonnale ette ei ole näha.

Avariiohtlike olukordade vältimiseks:
· territooriumi korrashoid;
· territooriumile tagada juurdepääs;
· ehitamise ajal ei tohi koormata keskkonda saasteainetega, vältida masinatest tingitud õlireostust, vajalik on ehitusjääkide õigeaegne ja pidev koristamine;
· vajadusel luua ajutine (ehitusaegne) saasteainete kogumise ja puhastamise süsteem.

[bookmark: _Hlk68781552][bookmark: _Toc242359088]Müra ja vibratsioon
Hoonete planeerimisel ning rajamisel tuleb järgida standardis EVS 842:2003 „Ehitiste heliisolatsiooni- nõuded. Kaitse müra eest” toodud nõudeid ja rakendada sotsiaalministri 12.11.2025 määruse nr 61 „Nõuded müra, sealhulgas ultra- ja infraheli ohutusele elamutes ja ühiskasutusega hoonetes ning helirõhutaseme mõõtmise meetodid” nõudeid.

Mürakaitse rakendamise meetmed:
· hoonete siseruumide kaitseks kasutada müra vähendamiseks hea heliisolatsiooniga seinu ja aknaid. Hoonete planeerimisel ning rajamisel tuleb järgida Eestis kehtivat standardit EVS 842:2003 „Ehitiste heliisolatsiooninõuded. Kaitse müra eest”. Nimetatud standardi kohaselt tuleb eluhoonete välispiiride üksikud elemendid valida selliselt, et välispiiride ühisisolatsioon R`tr,s,w[footnoteRef:1]+Ctr[footnoteRef:2] ei oleks väiksem standardi tabelis 6.3 (välispiiridele esitatavad heliisolatsiooninõuded olenevalt välise müra tasemest) toodud piirväärtusest; [1:  Õhumüra isolatsiooni indeks, arv, mille abil hinnatakse õhumüra isolatsiooni ruumi ja välisisolatsiooni vahel (s.o ehitise välispiiride ja selle elementide heliisolatsiooni).]  [2:  Transpordimüra spektri lahjendustegur vastavalt standardile EVS-EN ISO 717-1.] 

· ehitusaegselt tuleb tagada, et ehitustegevusega kaasnevad müra- ja vibratsioonitasemed ei ületaks ümbruskonnas keskkonnaministri 16.12.2016 määruse nr 71 „Välisõhus leviva müra normtasemed ja mürataseme mõõtmise, määramise ja hindamise meetodid” lisa 1 ja sotsiaalministri 01.10.2025 määruses nr 54 „Vibratsiooni piirväärtused elamutes ja ühiskasutusega hoonetes ning vibratsiooni hindamise kord” kehtestatud ehitusmüra ja vibratsiooni piirväärtusi. Detailplaneeringu elluviimisega kaasnevad mõjud on seotud uute hoonete ehitamisega ning võimalikud mõjud on eelkõige ehitusaegsed ajutised häiringud (nt ehitusaegne müra, vibratsioon) ja nende ulatus piirneb peamiselt planeeringuala ja lähialaga;
· akende valikul eeskätt hoone teepoolsetel külgedel tuleb tähelepanu pöörata akende heliisolatsioonile teeliiklusest tuleneva müra suhtes. Kasutada tuleb tõhusa heliisolatsiooniga klaaspakettaknaid;
· arvestada planeeritavate hoonete tehniliste seadmete (soojuspumbad, kliimaseadmed, ventilatsioon jms) valikul ja paigutamisel naaberhoonete paiknemisega ning et tehniliste seadmete müra ei ületaks ümbruskonna elamualadel keskkonnaministri 16.12.2016 määruse nr 71 „Välisõhus leviva müra normtasemed ja mürataseme mõõtmise, määramise ja hindamise meetodid” lisa 1 normtasemeid.

[bookmark: _Toc242359089]Põhjavesi ja pinnavesi
Planeeringuala on kaitsmata ja nõrgalt kaitstud põhjaveega ala. Kaitsmata ja nõrgalt kaitstud põhjaveega alal esineb põhjavee reostumise oht, mille vältimise meetmetena on Rae valla ühisveevärgi ja -kanalisatsiooni arengukavas piiritletud reovee-kogumisalad ning ette nähtud vee- ja kanalisatsioonitorustike väljaehitamine. Planeeringuala veevarustamine ja kanalisatsioon on lahendatud ÜVK põhiselt, vastavalt Aktsiaselts ELVESO tehnilistele tingimustele. Kuna uute püstitavate hoonete veevarustus ei ole lahendatud lokaalsest (puurkaevust) ning reovett ei käidelda lokaalselt, on tagatud planeeringualal põhjavee kaitse. Põhjavee reostuse vältimise abinõuks on välja ehitatud tehnosüsteemide laitmatu funktsioneerimise tagamine. Ehitustööde käigus jälgida, et ehitusmasinatest ei toimuks lekkeid, mis võiks põhjustada reostust. Detailplaneeringuga haarataval territooriumil intensiivset pinnast, pinna- ja põhjavett ning õhku reostavat majandustegevust ei ole ette nähtud.
Sademevee käitlus peab vastama keskkonnaministri 08.11.2019 määrusele nr 61 „Nõuded reovee puhastamise ning heit-, sademe-, kaevandus-, karjääri- ja jahutusvee suublasse juhtimise kohta, nõuetele vastavuse hindamise meetmed ning saasteainesisalduse piirväärtused”. Samuti tuleb juhinduda veeseaduse § 129 lõigetes 1 ja 3 sätestatust.

[bookmark: _Toc242359090][bookmark: _Hlk68782095]Radooniriski vähendamise võimalused
Radoon on radioaktiivne gaas, mis tekib raadiumi lagunemisel. Siseõhku tungib radoon hoone all olevast maapinnast, majapidamisveest ning ehitusmaterjalidest. Läbilaskev täitekruusa kiht soodustab radooni imbumist siseruumidesse.
Planeeringualal tuleb arvestada EVS 840 põhimõtteid.
Hoonete ruumiõhu radooni tase peab vastama ettevõtlus- ja infotehnoloogiaministri 28.02.2019 määruses nr 19 „Hoone ruumiõhu radoonisisalduse ja hoone tarindi ehitusmaterjalidest siseruumidesse emiteeritavast gammakiirgusest saadava efektiivdoosi viitetase” toodud normidele. Tööruumide radooni tase peab vastama keskkonnaministri 30.07.2018 määruses nr 28 „Tööruumide õhu radoonisisalduse viitetase, õhu radoonisisalduse mõõtmise kord ja tööandja kohustused kõrgendatud radooniriskiga töökohtadel” toodud normidele.
Radooni hoonesse sattumise vältimiseks tuleb kasutada järgmisi meetmeid: hea ehituskvaliteet, maapinnale rajatud betoonplaadi ja vundamendi liitekohtade, pragude ja läbiviikude tihendamine, tarindite radoonikindlad lahendused (nt radooni kogumissüsteem ehitise aluses pinnases).
Tihendama ja hermetiseerima peab kõik torude ja kaablite läbiviigud põrandast. Kui pinnasest hoonesse tulevad kaablid või torud on paigaldatud hülssidesse, tuleb tihendada nii hülsi ja seina liitekoht, kui ka toru ja kaabli ning hülsi vahe. Lisaks läbiviikude tihendamisele tuleb lisada vundamendi ja betoonplaadi vahelise vuugitihendile ka mastiks, mis hermetiseeriks ka vundamendi ja betoonplaadi vahe.
Radoonisisaldus pinnases ei ole ühtlaselt jaotunud ning normaalse radoonisisaldusega piirkonnas võib esineda kõrge radoonisisaldusega alasid. Määramaks asjakohaseid leevendavaid meetmeid, tuleb detailplaneeringu alal teostada radoonitasemete mõõtmised.

[bookmark: _Toc242359091]Soojussaared
Kuna ärimaa ning äri- ja tootmismaa kruntidele kavandatakse suuri asfaltkattega ja katustega alasid, siis on vajalik kasutusele võtta soojussaare efekti leevendavad meetmed.

Soojussaare efekti leevendavad meetmed:
· katusehaljastus, taimkate, rohealade säilitamine ja täiendavate alade loomine. Taimed ja puud on olulised eelkõige seetõttu, et need jahutavad õhku oma loomuliku niiskuse aurustamisega. Lisaks pakuvad puud varju;
· pindade värv, kasutades valgeid ja heledaid toone erinevate objektide puhul (katused, hoonete fassaad, kõnniteed jne);
· kasutada energiasäästlikke kliimaseadmeid ja muid kodumajapidamise ja tööstuse seadmeid, mis võivad oma töö energiaga lisasoojust eraldada õhku.
[bookmark: _Toc242359092]Võimaliku keskkonnamõju hindamine
Detailplaneeringu elluviimisega ei kaasne olulist negatiivset keskkonnamõju, mis võiks ületada tegevuskoha keskkonnataluvust, põhjustada keskkonnas pöördumatuid muutusi. Planeeritava tegevusega ei kaasne eeldatavalt olulisi kahjulikke tagajärgi nagu vee-, pinnase- või õhusaastatus, jäätmeteke, müra, vibratsioon või valgus, soojus-, kiirgus- ja lõhnareostus. Kavandatud tegevus ei avalda olulist mõju, ei sea ohtu inimese tervist, heaolu, kultuuripärandit ega vara. Planeeritava ala vahetusläheduses ei ole kaitstavaid loodusobjekte ega Natura 2000 alasid. Seega keskkonnamõju strateegilise hindamise läbiviimine detailplaneeringu koostamisel ei ole vajalik.


[bookmark: _Toc242359093]KESKKONNALUBADE TAOTLEMISE VAJADUS

Keskkonnalubade täpne vajadus ei ole detailplaneeringu koostamise hetkel teada.
Keskkonnalubadeks on jäätmeluba, veeluba, õhusaasteluba ja keskkonnakompleksluba. Eeldatavalt ei ole keskkonnalubade taotlemine vajalik.
Jäätmeloa kohustust reguleerib jäätmeseaduse § 73. Täpsustavad nõuded on esitatud keskkonna- ministri 21.04.2004 määruses nr 21 „Teatud liiki ja teatud koguses tavajäätmete, mille vastava käitlemise korral pole jäätmeloa omamine kohustuslik, taaskasutamise või tekkekohas kõrvaldamise nõuded”. Jäätmeluba ei ole käsitletavas planeeringus vajalik, sest planeeringualal käitleb füüsiline isik oma kodumajapidamises tekkivaid jäätmeid vastavalt käesoleva seaduse nõuetele.
Maapõueseadus § 97 sätestab ehitiste püstitamisel, maaparandusel või põllumajandustöödel ülejääva kaevise kasutamise. Kaevise võõrandamine või selle väljaspool kinnisasja kasutamine on lubatud ainult Keskkonnaameti nõusolekul. Nõusolekut saab taotleda peale asjaomase tegevusloa saamist või asjaomase projektdokumentatsiooni olemasolul. Juhul, kui pinnast kavatsetakse tekkekohast ära vedada ning taaskasutada teisel kinnistul, tuleb lähtudes jäätmeseaduse § 98 (9. jagu) taotleda Keskkonnaametist registreerimistõendit.
Veeluba on vaja taotleda vastavalt veeseaduse § 187 väljatoodule. Käesoleva planeeringuga ei võeta pinnavett, põhjavett ega juhita suublasse saasteaineid ja jäätmekäitlusmaalt/tööstuse territooriumilt kogunenud sademevett vms. Seega vastavalt veeseaduse § 187 väljatoodule ei ole vaja taotleda veeluba.
Õhusaasteluba on nõutav, kui käitise kõikidest ühel tootmisterritooriumil asuvatest heiteallikatest väljutatakse saasteaineid koguses, mis ületab keskkonnaministri 14.12.2016 määruse nr 67 „Tegevuse künnisvõimsused ja saasteainete heidete künniskogused, millest alates on käitise tegevuse jaoks nõutav õhusaasteluba” lisas nimetatud künniskogust. Paikse heiteallika käitaja registreerimise osa on reguleeritud keskkonnaministri 19.12.2017 määruses nr 60 „Tegevuse künnisvõimsused, millest alates on vajalik paikse heiteallika käitaja registreering, registreeringu taotluse ja tõendi andmekoosseis”. Keskkonnaministri 19.12.2017 määruses nr 60 § 11 punkti 6 kohaselt ei ole nõutav paikse heiteallika käitaja tegevuse registreerimine põletusseadmete puhul, milles gaasilisi põlemissaadusi kasutatakse otseseks gaasi põletamisel põhinevaks kütmiseks siseruumides töötingimuste parandamise eesmärgil. Sellest tulenevalt võib eeldada, et õhusaasteloa taotlemine ei ole vajalik.

Mõju sotsiaalsele keskkonnale
Planeeringuala arendamine ei avalda negatiivset mõju piirkonna sotsiaalsele keskkonnale ega elukeskkonna kvaliteedile. Kavandatav äri- ja tootmismaa sihtotstarbega hoonestus paikneb olemasolevate ja planeeritavate samalaadsete maa-alade vahetus läheduses, moodustades loogilise jätku Vaida ja Suuresta vahelisele ettevõtlusvööndile. Planeering ei too kaasa elamupiirkondade tihendamist ega elanike väljatõrjumist, vaid toetab valla üldplaneeringus seatud eesmärki suunata töökohti ja ettevõtlust transpordikoridoride lähedusse.
Planeeringualale kavandatud ettevõtlus- ja tootmisfunktsioonid loovad täiendavaid töökohti nii Rae valla kui ka ümberkaudsete piirkondade elanikele. See aitab tugevdada kohaliku tööturu mitmekesisust ning vähendada vajadust pendelrände järele Tallinna suunal. Äri- ja tootmistegevuse koondumine piirkonda suurendab Rae valla maksutulusid ja loob eeldused avalike teenuste kvaliteedi säilitamiseks ning arenguks.
Samas võimaldab ettevõtlus- ja töökohtade lisandumine suurendada nõudlust kohalike teenuste järele, mis omakorda soodustab nende arengut Vaida alevikus ja Rae vallas tervikuna.
Planeeringus kavandatud teedevõrk ja liikluskorraldus on kavandatud nii, et säiliks turvaline liikumiskeskkond nii jalakäijatele kui ka kergliiklejatele. Kavandatud kõrgendatud ristmikud ja eraldi jalgratta- ning jalgteed parandavad liiklusohutust ning tagavad piirkonna parem ühenduse elamualade ja töökohtade vahel.
Planeeringualal on ette nähtud ka kõrghaljastuse rajamine kruntidele, mis aitab kujundada visuaalselt sidusamat ja meeldivamat keskkonda ning vähendab tootmis- ja ärialade võimalikku visuaalset mõju ümbruskonnale.
Negatiivne mõju sotsiaalsele keskkonnale võib avalduda eelkõige ehitusperioodil lähiümbruse elanikele põhiliselt suurenenud müra- ja vibratsioonitaseme ning liiklussageduse näol. Tuginedes eeltoodule, võib eeldada, et pikaajaline negatiivne mõju sotsiaalsele keskkonnale puudub.

Majanduslikud mõjud
Planeeringu elluviimine avaldab positiivset mõju piirkonna ja kogu Rae valla majanduskeskkonnale. Planeeringualale kavandatud äri- ja tootmismaa krundid loovad eeldused uute ettevõtete ja tootmisüksuste rajamiseks, mis tugevdavad valla majanduslikku struktuuri ning suurendavad ettevõtlusaktiivsust Vaida aleviku ja Suuresta küla piirkonnas.
Planeeringualal kavandatavad hooned ja rajatised võimaldavad paiksete töökohtade loomist nii Rae valla kui ka ümberkaudsete omavalitsuste elanikele. See vähendab tööjõu pendelrännet Tallinna suunal, aitab tasakaalustada elukohtade ja töökohtade paiknemist ning toetab kohaliku tööjõu kasutamist. Töökohtade lisandumine ja ettevõtlusaktiivsuse kasv toovad kaasa täiendavad maksutulud Rae vallale, mida saab kasutada avaliku ruumi ja teenuste arendamiseks.
Planeeringualal kavandatud äri- ja tootmisalad toetavad Rae valla üldplaneeringus määratud põhimõtet koondada ettevõtlus ja tootmine transpordikoridoride ning olemasolevate infrastruktuuride lähedusse. Piirkonna tugevuseks on hea ligipääs põhimaanteele ning ühendus Rae valla siseste kõrvalmaanteede kaudu, mis loob logistiliselt soodsa ja nähtava asukoha ettevõtetele. Selline asukoht suurendab maa atraktiivsust investeeringuteks ning võimaldab ettevõtjatel vähendada transpordi- ja logistikakulusid.
Planeeringuga kavandatud transpordimaa ja tehnovõrkude väljaehitamine parandab piirkonna üldist taristutaset ja tõstab maa väärtust, luues eeldused edasiseks arenguks. Teede ja kommunikatsioonide väljaehitamine aitab kaasa ka naaberalade edasisele arendamisele, muutes piirkonna atraktiivseks uutele investeeringutele.
Lisaks ettevõtluse elavdamisele ja töökohtade loomisele avaldab planeering ka kaudset positiivset mõju Rae valla teenindus- ja elamumajandusele, suurendades nõudlust erinevate tugiteenuste (kaubandus, toitlustus, transport, kinnisvarahaldus jms) järele. Pikemas perspektiivis aitab see kaasa piirkonna majanduslikule kasvule ja Rae valla konkurentsivõime suurenemisele.
Planeeringu elluviimisel ei kaasne märkimisväärseid negatiivseid majanduslikke mõjusid. Kavandatav tegevus ei piira olemasolevate ettevõtete tegevust ega muuda maa kasutusviisi vastuolus piirkonna arengusuundadega.

Kultuurilised mõjud
Planeeringualal ja vahetus läheduses puuduvad muinsuskaitsealused mälestised või nende kaitsevööndid, mistõttu ei ole alust eeldada, et äri- ja tootmishoonete rajamisel oleks otsene negatiivne kultuuriline mõju. Detailplaneeringuga on määratud antud piirkonda sobilikud arhitektuurilised tingimused hoonete rajamiseks. Tuginedes eeltoodule, võib eeldada, et negatiivne mõju kultuurilisele keskkonnale puudub.

Mõju looduskeskkonnale
Detailplaneeringu elluviimisega kaasnevad mõjud ei ole ulatuslikud, kuna lähipiirkonnas on juba kujunenud hoonestatud ja inimtegevuse poolt mõjutatud keskkond. Planeeringulahendus näeb alale ette äri- ja tootmishooneid. Planeeritava tegevusega ei kaasne eeldatavalt olulisi kahjulikke tagajärgi nagu vee, pinnase või õhusaastatus, jäätmeteke, müra, vibratsioon, valgus, soojus, kiirgus ja lõhn. Kavandatud tegevus ei avalda olulist mõju ning ei põhjusta keskkonnas pöördumatuid muutusi, ei sea ohtu inimese tervist, heaolu, kultuuripärandit, looduskaitsealuseid objekte ega vara. Kuna kavandatava tegevuse mõju suurus ja ruumiline ulatus ei ole ümbritsevale keskkonnale ohtlik ega ületa keskkonna vastupanu- ning taastumisvõimet, siis oluline keskkonnamõju puudub. Oht inimeste tervisele ja keskkonnale ning õnnetuste esinemise võimalikkus on kavandatava tegevuse puhul minimaalne. Detailplaneeringu elluviimise järgselt täiendavate avariiolukordade tekkimist ette ei ole näha. Oht inimese tervisele avaldub hoonete rajamise ehitusprotsessis. Õnnetuste vältimiseks tuleb kinni pidada ehitusprojektis ning tööohutust määravates dokumentides esitatud nõuetest. Ehitusprotsessis tuleb kasutada vaid kvaliteetseid ehitusmaterjale ning ehitusmasinaid tuleb hooldada, et vältida võimalikku keskkonnareostust nt lekete näol. Töötajad peavad olema spetsiaalse hariduse ja teadmistega. Nii on võimalik vältida ka ohtu keskkonnale, mis võib tekkida, kui töötajad ei ole kompetentsed.

Planeeringuala suurus	6,31 ha
Kavandatud kruntide arv	11
Krunditava ala maa bilanss:
	äri- ja tootmismaa	37 397 m²	59%
	ärimaa	23 271 m²	37%
	transpordimaa	 2 405 m²	 4%

Detailplaneering on pärast kehtestamist aluseks planeeringualal maakorralduslike toimingute tegemisel ja teostatavatele ehitus- ja rajatiste projektidele. Ehitusprojektid peavad olema koostatud vastavalt Eesti Vabariigis kehtivatele projekteerimisnormidele.

Vajalikud tegevused planeeringu elluviimiseks:
1. planeeringujärgsete katastriüksuste ja kinnistute moodustamine koos vajalike servituutide seadmisega. Seada planeeringualast alast välja jäävatele VK torustikele isiklik kasutusõigus Aktsiaselts ELVESO nimele;
2. juurdepääsutee, tehnovõrkude ja tehniliste rajatiste projekteerimise tingimuste taotlemine, projekteerimine ning nendele ehituslubade taotlemine;
3. hoonete tarbeks tehnovõrkude, -rajatiste ehitamine ning vastavate kasutuslubade väljastamine;
4. planeeringujärgsete hoonete projekteerimine, ehituslubade taotlemine ning ehitamine.

Huvitatud isiku kohustused seoses planeeringu elluviimisega:
Planeeringuga ei tohi kolmandatele osapooltele põhjustada kahjusid ega kahjustada ka avalikku huvi. Katastriüksuse igakordsel omanikul tuleb tagada, et kavandatav ehitustegevus ei kahjustaks naaberkruntide omanike õigusi või kitsendaks naabermaaüksuste maa kasutamise võimalusi (kaasa arvatud haljastus). Juhul, kui planeeritava tegevusega tekitatakse kahju kolmandatele osapooltele, kohustub kahjud hüvitama kahju tekitanud krundi igakordne omanik.
Detailplaneeringu elluviimisega ei kaasne Rae vallale kohustust detailplaneeringukohaste tehnorajatiste väljaehitamiseks ega vastavate kulude kandmiseks.
Planeeringuga seatud ehitusõigused peab realiseerima planeeritava krundi valdaja. Krundi omanik on kohustatud ehitised välja ehitama ehitusprojekti ja ehitusloa alusel. Planeeringu elluviimiseks peavad kõik planeeringualal koostatavad ehitusprojektid olema koostatud vastavalt Eesti Vabariigis kehtivatele seadustele, projekteerimisnormidele ja heale projekteerimistavale.

